section_heading: Prijelazno razdoblje
paragraph_text: Krajem godine The Orange Strips odrađuju i svoju prvu pravu turneju, krenuvši put Belgije prema Velikoj Britaniji, gdje sviraju u Londonu, Swindonu, Glasgowu 2x, Edinburghu, Liverpoolu (u svjetski poznatom The Cavern Club-u gdje su svojevremeno počeli i sami Beatlesi koji su tamo odradili preko 300 nastupa) i Leicesteru. 2007. najplodnija je godina u dotadašnjoj karijeri sastava. Paralelno s mnogobrojnim koncertima diljem regije, Stripsi gotovo cijelu godinu, uz kraće pauze, rade na snimanju svog prvog albuma u studiju Radio Pule.